Kipruto jooksmas viimaseid meetreid enne finišit 2007. aasta MM-il Osakas 3000 m takistusjooksu finaalis.
**Brimin Kiprop Kipruto** (sündinud 31. juulil 1985 Korkitonys) on Keenia kergejõustiklane (põhidistants on 3000 m takistusjooks). Tema õige nimi on tegelikult "Firmin", mitte "Brimin", kuid viga tekkis 2001. aastal, kui Kipruto viis ametnikule sünnitunnistuse, et pass saada. Tema nimi kirjutati arvutisse kogemata valesti. Kipruto on ise öelnud, kui nägi oma muutunud nime, et tal tuleb esineda tulevikus selle nime all, mille ametnikud eksikombel kirjutasid.

Kipruto on kümnelapselise pere kolmas laps. Tema vanemad tegelevad põllumajandusega. Ta elab sünnikohas Korkitonys ja harjutab Kaptagatis. Tema treenerid on Patrick Sang ja Joseph Chelimo.

Kipruto alustas jooksmist põhikoolis ja suure eduga. Viimastel kooliaastal 1999. aastal osales ta riigi põhikoolide võistlustel ja võitis nii 1500 m kui ka 3000 m takistusjooksu. Gümnaasiumis õppides võitis ta neljal aastal riigi meistrivõistlustel 1500 m kahel korral ja takistusjooksus kolmel korral. Aastatel 1999–2003 osales ta Colm O'Connelli juhtimisel toimuval treeninglaagris legendaarses St. Patrick's High Schoolis.

2001. aastal võistles ta Keenia koondises Debrecenis Ungaris noorte maailmameistrivõistlustel ja jooksis end hõbemedalile 2000 m takistusjooksus ajaga 5.36,81. Järgmisel võistlusel väljaspool Keeniat 2003. aastal jooksis Kipruto Aafrika noorte meistrivõistlustel Kamerunis, kus ta sai teise koha 3000 m takistusjooksus ajaga 8.46,74.

2003. aasta detsembris Kipruto lõpetas gümnaasiumi ja liitus Kaptagatis elukutseliste treenerite grupiga, kus ta harjutab tänaseni. 2004. aasta mais jooksis ta esimest korda Euroopas Gran Prix-võistlusel Nijmegenis ja võitis 1500 m jooksu ajaga 3.37,97. Üheksa päeva hiljem jooksis ta Hengelo GP-võistlusel ja parandas 3000 m takistusjooksus isiklikku rekordid 28 sekundiga ajaga 8.05,52, kus ta ka võitis jooksu. Temast tahapoole jäid nii koondisekaaslane Paul Kipsielei Koech (8.05,92) kui ka marokolane Ali Ezzine (8.19,93).

Keenia viletsates ja halastamatutes, 1500 meetrit merepinnast toimunud olümpiamängude katsevõistlustel jäi ta 3000 m takistusjooksus napilt teiseks Ezekiel Kemboi järel ajaga 8.17,1 ja lunastas koha Ateenasse. Samal ajal kuulus ta Keenia noorte koondisse ja otsustas takistusjooksu asemel võistelda 1500 m jooksus ning sai kõigest pronksmedali, kuigi oli 800 m kohal suure eduga juhtimas. Siiski jooksis ta oma isikliku rekordi 3.35,96 ja sai kogeda kibedat õppetunni jooksu võludest ja saladustest.

2004. aasta OM-il sai Kipruto 3000 m takistusjooksus hõbemedali ja oli osaline Keenia kolmikvõidus koos Ezekiel Kemboi ja Paul Kipsielei Koechiga. Keenia jooksjad suutsid edestada suurelt kõiki teisi välja arvatud neljandaks tulnud Katari jooksjat Musa Amer Obaidi, kes oli ka varem Keenia kodanik, sünnipärase nimega Moses Kipchirchir. Kogu nelik kuulub veel ka samasse kalendžinide hõimu. Kipruto aeg oli 8.06,11. Kemboi võitis uue olümpiamängude rekordiga 8.05,81.

2005. aasta maailmameistrivõistlustel Helsingis Kipruto sai takistusjooksus pronksmedali Saif Saaeed Shaheeni ja Kemboi järel. Kaks aastat hiljem 2007. aasta MM-il Osakas suutis ta tulla maailmameistriks Keenia järjekordse kolmikvõiduga.

Saavutused
----------

###  Olümpiamängudel

* 2004 Kreeka Ateena
	+ hõbemedal 3000 m takistusjooksus **8.06,11**

* 2008 Hiina Peking
	+ **olümpiavõitja** 3000 m takistusjooksus **8.10,34**

### Maailmameistrivõistlustel

* 2005 Soome Helsingi
	+ Pronks pronksmedal 3000 m takistusjooksus **8.15,30**
* 2007 Jaapan Osaka
	+ Kuld **maailmameister** 3000 m takistusjooksus **8.13,82**
* 2011 Lõuna-Korea Daegu
	+ Hõbe hõbemedal 3000 m takistusjooksus **8.14,85**
* 2015 Hiina Peking
	+ Pronks pronksmedal 3000 m takistusjooksus **8.12,54**

### IAAF-i finaalvõistlustel

* 2005 Monaco Monaco

3. koht 3000 m takistusjooks **8.09,20**

* 2007 Saksamaa Stuttgart

3. koht 3000 m takistusjooks **8.11,05**

### Juunioride maailmameistrivõistlustel

* 2004 Itaalia Grosseto
	+ Pronks pronksmedal 1500 m jooks **3.35,96**

### Noorte maailmameistrivõistlustel

* 2001 Ungari Debrecen
	+ Hõbe hõbemedal 2000 m takistusjooks **5.36,81**

Isiklikud rekordid
------------------

| Ala | Tulemused | Aeg | Koht |
| --- | --- | --- | --- |
| 1500 m | **3.35,23** | 25. juuli 2006 | Stockholm |
| 3000 m | **7.47,33** | 12. mai 2006 | Doha |
| 2000 m takistusjooks | **5.36,81** | 15. juuli 2001 | Debrecen |
| 3000 m takistusjooks | **7.53,64** | 22. juuli 2011 | Monaco |

Isiklikku
---------

Brimin Kiprop Kipruto on 176 cm pikk ja kaalub 54 kg

Viited
------

1. ↑  1

Välislingid
-----------

* Brimin Kiprop Kipruto Rahvusvahelise Kergejõustikuliidu kodulehel Muuda Vikiandmetes

| * v
* r
Meeste 3000 m takistusjooksu olümpiavõitjad |
| --- |
| 
1900 (2500 m): George Orton •  1900 (4000 m): John Rimmer •  1904 (2590 m): Jim Lightbody •  1908 (3200 m): Arthur Russell •  1920: Percy Hodge •  1924: Ville Ritola •  1928: Toivo Loukola •  1932 (3460 m): Volmari Iso-Hollo •  1936: Volmari Iso-Hollo •  1948: Tore Sjöstrand •  1952: Horace Ashenfelter •  1956: Chris Brasher •  1960: Zdzisław Krzyszkowiak •  1964: Gaston Roelants •  1968: Amos Biwott •  1972: Kipchoge Keino •  1976: Anders Gärderud •  1980: Bronisław Malinowski •  1984: Julius Korir •  1988: Julius Kariuki •  1992: Matthew Birir •  1996: Joseph Keter •  2000: Reuben Kosgei •  2004: Ezekiel Kemboi •  2008: Brimin Kipruto •  2012: Ezekiel Kemboi •  2016: Conseslus Kipruto •  2020: Soufiane El Bakkali |